Diari Oficial de la Generalitat Valenciana


Sumari del DOGV 9044, del 18-03-2021 (2021/2889)

RESOLUCIÓ de 17 de març de 2021, de la Vicepresidència i Conselleria d'Igualtat i Polítiques Inclusives, per la qual s'amplia el termini màxim per a dictar i notificar la resolució de la convocatòria de tres beques del Programa de planificació de serveis socials per a la realització de pràctiques professionals en la Secretaria Autonòmica de Planificació i Organització del Sistema.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9044

Data del DOGV
:   18-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/2889


Data del document
:   17-03-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 17 de març de 2021, de la Vicepresidència i Conselleria d'Igualtat i Polítiques Inclusives, per la qual s'amplia el termini màxim per a dictar i notificar la resolució de la convocatòria de tres beques del Programa de planificació de serveis socials per a la realització de pràctiques professionals en la Secretaria Autonòmica de Planificació i Organització del Sistema. [2021/2889]  
  
Per la Resolució de 14 de desembre de 2020, de la Vicepresidència i Conselleria d'Igualtat i Polítiques Inclusives, es convoquen tres beques per a la realització de pràctiques professionals en la Secretaria Autonòmica de Planificació i Organització del Sistema de la Conselleria d'Igualtat i Polítiques Inclusives (DOGV 8978, 18.12.2020).  
En l'apartat segon del punt resolutiu onze de la resolució esmentada s'estableix un termini de tres mesos per a resoldre, a comptar des de la data de publicació de la convocatòria, sense perjudici que puga ampliar-se en els termes previstos en la legislació bàsica de procediment administratiu comú.  
A conseqüència del temps transcorregut des de la convocatòria fins a la fiscalització de la resolució d'adjudicació de les beques, es considera necessària l'ampliació del termini per a dictar i notificar la resolució per la qual es concedeixen tres beques del Programa de planificació de serveis socials per a la realització de pràctiques professionals en la Secretaria Autonòmica de Planificació i Organització del Sistema.  
  
En virtut del que estableix l'article 32 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Ampliar un mes i mig el termini per a dictar i publicar la concessió de tres beques del Programa de planificació de serveis socials per a la realització de pràctiques professionals en la Secretaria Autonòmica de Planificació i Organització del Sistema.  
  
Segon  
La present resolució entra en vigor l'endemà de la publicació en el Diari Oficial de la Generalitat Valenciana. Contra la present resolució no podrà interposar-se cap recurs, de conformitat amb l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 17 de març de 2021.- El director general de l'Institut Valencià de Formació, Investigació i Qualitat en Serveis Socials (IVAFIQ), (p. d. article 15 R 08.09.2020, de la Vicepresidència i Conselleria d'Igualtat i Polítiques Inclusives): Joan Crespo Sempere.